વિજલપોર નગરપાલિકાની સોમવારે મળેલી સામાન્ય સભામાં ભાજપનાં કુલ 33 માંથી 18 કોર્પોરેટરો ગેરહાજર રહ્યાં હતા, જેમાં મોટેભાગના તેમની અવહેવલા કરાતી હોય નારાજ થઇ ગેરહાજર રહ્યાં હતા. સભામાં ગેરહાજર રહ્યાનો વેરભાવ રાખી એક મહિલા અસંતુષ્ટ કોર્પોરેટર લક્ષ્મીબેન રામજીભાઇ ટુંડીયા અને તેમના સંબધીની રેલવે ફાટક નજીકની ચારેક લારી સભા પત્યા બાદ પાલિકા તંત્રએ ઉઠાવી લીધી હતી. લારી ઉઠાવી લેવાનો પડઘો મંગળવારે પડ્યો હતો.